o
YLTÄKYLLÄINEN ELÄMÄ
Pidän kiinni siitä, mitä olen löytänyt Sinussa.
En koskaan, en koskaan päästä irti Sinusta.
Olet ainoani. Sait särkyneen sydämeni jälleen sykkimään.
En koskaan, en koskaan päästä irti Sinusta.
Lähetit oman Poikasi kuolemaan puolestani.
Lunastamaan minut vapaaksi.
Jumalani, se on mahtavaa!
Lähetit oman Poikasi kuolemaan puolestani.
Lunastamaan minut vapaaksi.
Jumalani, se on mahtavaa!
Olet mahtava!
Pidän kiinni siitä, mitä olen löytänyt Sinussa.
En koskaan, en koskaan päästä irti Sinusta.
Olet ainoani. Sait särkyneen sydämeni jälleen sykkimään.
En koskaan, en koskaan päästä irti Sinusta.
Lähetit oman Poikasi kuolemaan puolestani.
Lunastamaan minut vapaaksi.
Jumalani, se on mahtavaa!
Lähetit oman Poikasi kuolemaan puolestani.
Lunastamaan minut vapaaksi.
Jumalani, se on mahtavaa!
Olet mahtava!
Sydämeni kuuluu nyt Sinulle, Jumalani.
Lähetit oman Poikasi kuolemaan puolestani.
Lunastamaan minut vapaaksi.
On paljon kristittyjä, jotka ovat olleet jumiutuneena vuosia, -
koska he kokevat epäonnistuneensa elämässä.
He ovat luopuneet toivosta.
He eivät halua palvelutehtäviä, -
koska he eivät usko, että Jumala voi käyttää viallista.
Paavalin mukaan heikkoudessamme Jumalan armo kasvaa suureksi.
Paavali iloitsi siitä.
Jumala tietää vajavaisuutemme. Hän on valmis auttamaan.
Hän ei käytä meitä vasta sitten, kun olemme täydellisiä.
Hän käyttää meitä, kun vielä kasvamme ja opettelemme.
Luepa tarkasti Raamattusi, -
jos ajattelet, ettei Jumala voi käyttää vajavaista.
Muistattehan Jaakobin, joka huijasi vanhaa isäänsä.
Iisakin silmät olivat hämärtyneet. Jaakob varasti esikoisoikeuden.
Hän huijasi esikoisen siunauksen.
Tiedätkö, miksi me toimimme näin?
Kaikki eivät usko, että Jumala voi siunata heitä sellaisenaan.
He teeskentelevät olevansa jotakin muuta.
Meidän ei pidä teeskennellä Jumalalle.
Täytyy mennä Jumalan luo sellaisena kuin on.
"Olen Jaakob. Huijari, petturi, manipuloija."
"Jos minusta on Sinulle hyötyä, käytä minua."
"Olen vajavainen. En muutu paremmaksi hetkessä."
"Jos minusta on hyötyä, tässä olen."
Jumalalla olikin Jaakobille isompi tulevaisuus kuin Eesaulle.
Jaakobin ei tarvinnut muuttua Eesauksi.
Jos asetut Jumalan käyttöön, saatat yllättyä, -
kunhan et yritä teeskennellä jotakin muuta kuin olet.
Ole oma itsesi. Jumala haluaa siunata sinua sellaisena kuin olet.
Kesti vuosia, ennen kuin Jaakob ymmärsi Jumalan hyvän tahdon.
Avaa kanssani 1. Moos. 48.
Pidä mielessäsi se, mitä sanoin.
Kutsuessaan meitä Jumala tietää, että olemme epätäydellisiä.
Seuraava asia on merkittävä.
Joskus haluamme oikein painottaa jotakin, mitä sanomme.
Auttaa, jos ydinajatus heijastetaan takanani olevalle kankaalle.
Valot vilkkuvat. Kellot alkavat soida.
Ihmiset alkavat kuunnella tarkemmin.
He säätävät kuuntelukanavat oikealle taajuudelle ajatellen: -
"Pian sanotaan jotakin tärkeää."
Yritysmaailmassa ihmiset maksavat paljon, -
jotta he pääsevät kuulemaan paljon turhanpäiväisempiä asioita.
He menevät saamaan uusia ideoita ja ajatuksia, -
jotta he voisivat tehdä enemmän rahaa.
Seurakuntaelämästä puuttuu sellainen mielenlaatu.
Seuraavaksi kerron jotakin tärkeää.
Sen oppimisella oli hintansa, mutta jaan siitä ilmaiseksi.
Voisin pyytää siitä etukäteen satasta.
Sen arvo on paljon suurempi.
Voisin hyvin sanoa: "En sano mitään, ennen kuin maksat."
Tämä on nimittäin asia, jota on syytä arvostaa.
Kun Jumala kutsuu meidät, Hän tietää vajavaisuutemme.
Jumala katselee elämäämme eri näkökulmasta.
Siksi Hän voi käyttää meitä, vaikka emme enää usko siihen.
Jumala näkee elämämme asiat eri tavalla kuin me.
Hän punnitsee ja arvottaa asioita eri tavalla kuin me.
Luemme 1. Moos. 48:sta, -
millaisena Hän näkee elämämme kasvuympäristön.
Hänen käsityksensä kasvusta on erilainen.
Tämä on kertomus Joosefista.
Se on mahtava kertomus.
Joosef oli niihin aikoihin Egyptin pääministerinä.
Hän toi kaksi poikaansa Jaakobin luo -
saamaan isän siunauksen.
Joosef ei ollut nähnyt isäänsä ehkä 25 vuoteen.
Veljet olivat myyneet Joosefin orjaksi Egyptiin.
Jaakob luuli, että hänen poikansa oli kuollut.
Kun Jaakob kuuli, että Joosef elää Egyptissä, -
hän halusi lähteä Egyptiin.
Jaakob oli jo vanha ja raihnainen.
Hän ei ollut koskaan nähnyt Joosefin poikia.
Joosefhan oli Jaakobin rakkaan vaimon Raakelin poika.
Jaakob rakasti Joosefia eniten, sillä Raakel oli tämän äiti.
Jaakob raatoi 14 vuotta Raakelin tähden.
Raakel oli Jaakobin elämän rakkaus.
Esikoinen antoi odottaa tuloaan.
Jaakob kiintyi Joosefiin. Sitten hän menetti tämän.
20 vuoden kuluttua hän sai tietää, että Joosef olikin elossa.
Jaakob käpertyi itseensä ja masentui 20 vuodeksi.
Jaakob lähti Egyptiin tapaamaan Joosefia.
Jaakob oli siinä vaiheessa jo yli 120-vuotias.
Hän halusi siunata Joosefin pojat, joita hän ei ollut vielä tavannut.
Joosefin, Jaakobin lempilapsen pojat olivat syntyneet Egyptissä.
Jaakob huijasi ja varasti Eesaulta esikoisoikeuden.
Nämä hetket olivat tuttuja Jaakobille.
Hän oli kipuillut identiteettinsä ja isän siunauksen kanssa.
Kaikki oli silloin alkanut mennä alamäkeä.
1. Moos. 48:1: "Jonkin aikaa tämän jälkeen Joosefille ilmoitettiin," -
"että hänen isänsä oli sairaana."
"Joosef lähti hänen luokseen ja otti mukaan molemmat poikansa."
"Kun Jaakob sai tietää, että hänen poikansa Joosef oli tullut," -
"hän kokosi voimansa ja nousi istumaan vuoteessa."
"Hän sanoi Joosefille:" -
"Jumala, Kaikkivaltias, ilmestyi minulle Lusissa Kanaaninmaassa," -
"siunasi minut ja sanoi:" -
'Minä teen sinut hedelmälliseksi ja jälkeläisesi monilukuisiksi,' -
'ja annan jälkeläisillesi tämän maan pysyväksi perintömaaksi.'
"Ja nyt kaksi Egyptissä syntynyttä poikaasi ovat minun poikiani."
"Olkoot Efraim ja Manasse minulle kuin Ruuben ja Simeon!"
Huomaatte, mitä siinä tapahtui, kun luemme eteenpäin.
Jaakob sanoi poikien nimet päinvastaisessa järjestyksessä.
Manasse oli esikoinen. Efraim oli nuorempi.
Jaakob kuitenkin mainitsi nuoremman ensimmäisenä.
"Muut lapsesi, jotka ovat syntyneet heidän jälkeensä, olkoot omiasi," -
"mutta heitä kutsuttakoon veljiensä heimojen mukaan."
"Menetin äitisi Raakelin Kaananinmaassa."
"Minä hautasin hänet sinne Efratan tien varteen."
"Efrata on sama kuin Betlehem."
"Huomatessaan Joosefin pojat Jaakob kysyi: 'Keitä nämä ovat?'
"Joosef vastasi: 'He ovat poikiani, jotka Jumala on antanut täällä."
"Silloin Jaakob sanoi: 'Tuo heidät tänne, että saan siunata heidät.'
"Jaakobin silmät olivat käyneet iän mukana heikoiksi."
"Joosef toi pojat hänen luokseen, ja hän suuteli ja syleili heitä."
"Joosefille Israel sanoi:" -
'En osannut toivoa, että saisin vielä kerran nähdä kasvosi,' -
'ja nyt Jumala on antanut minun nähdä myös sinun poikasi!'
"Joosef kumartui kasvoilleen maahan saakka."
"Joosef ohjasi Efraimin oikealla kädellään" -
"Israelin vasemmalle puolelle."
"ja Manassen vasemmalla kädellään Israelin oikealle puolelle" -
"ja vei heidät näin hänen eteensä."
"Israel ojensi oikean kätensä," -
"mutta asetti sen Efraimin pään päälle, vaikka tämä oli nuorempi."
"Vasemman kätensä hän pani Manassen päälle."
"Mutta Manasse oli esikoinen."
"Israel siunasi Joosefin sanoen:" -
"Jumala, jonka tahdon mukaisesti isäni ovat vaeltaneet," -
"Jumala, joka on ollut paimeneni tähän päivään saakka," -
"enkeli, joka on minut pelastanut kaikesta onnettomuudesta," -
"siunatkoon näitä nuorukaisia."
"Heidän kauttaan säilyköön minun ja isieni Abrahamin ja Iisakin nimi."
"Kun Joosef näki, että Jaakob pani oikean kätensä Efraimin päälle," -
"hän tarttui isänsä käteen siirtääkseen sen Manassen päälle."
"Hän sanoi isälleen: 'Ei noin, isäni, tämä tässä on esikoinen.'
"Mutta isä ei suostunut, vaan sanoi: 'Tiedän, poikani, tiedän.'
"Myös Manasse on kasvava mahtavaksi kansaksi," -
"mutta hänen nuorempi veljensä tulee vielä mahtavammaksi."
"Hän siunasi heidät sanoen:" -
"Siunatessaan israelilaiset sanovat:" -
'Jumala tehköön sinut Efraimin ja Manassen veroiseksi.'
"Niin hän asetti Efraimin Manassen edelle."
Siinä kulttuurissa ja monissa kulttuureissa -
oikea käsi oli varattu esikoisen siunaamiselle.
Perintö siirtyi oikean käden kautta.
Esikoiselle profetoitiin oikean käden kautta -
tulevaisuudesta, perinnöstä ja vastuusta suvun säilymisestä.
Siksi sanotaan, että Jeesus istuu Isän oikealla puolella.
Sillä tarkoitetaan esikoista.
Oikea käsi oli esikoisen siunaamista varten.
Kaikki ymmärsivät tämän.
Kun Joosef toi poikansa Jaakobin eteen, -
hän asetti esikoisensa Manassen Jaakobin oikean käden alle.
Joosef asetti nuorimmaisen, Efraimin, vasemman käden alle.
Kun Jaakob siunaa heidät, hän panee kätensä ristikkäin.
Joosef luuli, että se johtui Jaakobin huonoista silmistä.
Hän yritti vaihtaa Jaakobin käsien paikkaa.
Jumala näkee asiat eri tavalla.
Manasse merkitsee "vapahdettu".
Joosef sanoi: "Jumala on saanut minut unohtamaan kaikki vaivani."
Jumala oli siunannut Joosefia Egyptissä. Joosef sai pojan.
Hän ajatteli, että pojassa kiteytyy hänen tähänastinen vaelluksensa.
Jumala oli vapauttanut hänet vaivoista.
Joosefin toisen pojan nimi Efraim merkitsee hedelmällistä.
Hän sanoi: -
"Jumala on tehnyt minusta hedelmällisen kärsimysteni maassa."
Joosef näki elämänsä kulun seuraavalla tavalla: -
Jumala vapahti hänet ensin vaivoista.
Sitten Jumala teki hänet hedelmälliseksi.
Jaakob ajatteli, että vapahduksen jälkeen hänestä tuli hedelmällinen.
Näin Joosef näki elämänsä.
Hän antoi pojillensa nimet, jotka kuvasivat hänen elämäänsä.
Jumala näki Joosefin elämän eri tavalla.
Jaakob asetti kätensä ristikkäin.
Jumala näki, että Hän teki hedelmälliseksi ennen vapautusta.
Jumala teki Joosefin hedelmälliseksi -
jo Potifarin talossa ja vankeudessa.
Joosef menestyi vankilassa niin, että hänet asetettiin johtoon.
Joosef pystyi tulkitsemaan unia ja ratkomaan ihmisten ongelmia.
Samalla Joosefia oli syytetty väärin perustein.
Jumala näki vilpittömän sydämen.
Joosef selitti faraon unet ja pelasti Egyptin nälänhädältä.
Joosef oli edennyt Egyptin hallitsijaksi.
Silti Joosef ajatteli: "Jumala ensin vapautti minut."
"Vasta sitten Hän voi käyttää minua."
Jumala ilmoitti Jaakobin kautta, että asia onkin päinvastoin.
Joosef oli jo hedelmällinen. Se vapautti hänet vaivoista.
Kun Jumala katsoo elämääsi, Hän tekee näin.
Hän näkee elämämme eri tavalla kuin me.
Jumala voi käyttää meitä, vaikka emme sitä uskoisi.
Hän näkee elämämme eri tavalla.
Älä tuijota olosuhteisiisi. Jumala näkee eri tavalla.
Voimme kipuilla ja inttää, mutta Jumala sanoo: "Tunnen elämäsi."
Jumala sanoi, että hedelmällisyys toi vapautuksen, -
ei päin vastoin.
Hedelmällisyys, Efraim, tuli ennen vapautusta, Manassea.
Näin Jumala näki asian.
Hedelmällisyys, Efraim, tuli ennen vapautusta, Manassea.
Monet kristityt odottavat Jumalalta vapautusta, -
ihmettä, kosketusta, läpimurtoa, -
ennen kuin he uskovat voivansa olla hedelmällisiä.
"Jos saan voiton, unelmatyöpaikan, ylennyksen, mahdollisuuden," -
"taloudellisen ihmeen, jos puolisoni tulee uskoon," -
"jos lapseni palaavat Jumalan luo, jos sitä ja jos tätä..."
"Jos saan Manassen, vapautuksen, saan Efraimin, hedelmällisyyden."
Jumala toimii päin vastoin.
Kasvuympäristö opettaa jotakin.
Olen maksanut paljon, jotta opin tämän.
Tämä on tärkeä asia. Sanon sen turhia kiihkoilematta.
Kasvuympäristö opettaa, että hedelmällisyys tulee aina -
ennen vapautusta.
Useimmat ongelmat ratkeavat, kun vain jatkamme kasvamista.
Jatka vain kasvamista.
Miljoonat karismaattiset odottavat vapautuksen hetkeä.
He kulkevat konferenssista toiseen seurakunnasta toiseen, -
ja rukousjonosta toiseen etsien vapautuksen hetkeä.
He luulevat, ettei Jumala voi käyttää heitä sitä ennen.
Jumalan toimintaperiaatteet ovat kuitenkin erilaiset.
Jumala haluaa, että alamme palvella ja auttaa muita.
Jos jatkamme kasvamista, huomaamme jonakin päivänä, -
että elämämme on erilaista, parempaa.
En toki ole vapautuksen hetkiä vastaan.
En ole niitä vastaan, mutta en laske kaikkea niiden varaan.
Monet tekevät niin, ja vuodet vierivät.
Ajamme takaa siunauksia ja läpimurtoja.
Näin tänään Jockin ja Shirleyn vastasyntyneen tytön.
Kukaan ei vouhottanut siitä, ettei tytöllä ollut hampaita.
Kukaan ei tehnyt siitä numeroa.
Tyttö tulee maailmaan ilman hampaita.
Meillä kaikilla muilla on hampaat. Lapsella ei ole hampaita. Outoa.
Miksei häntä palauteta takaisin ja tutkita?
Kukaan ei vouhota, sillä kaikki tietävät, että hampaat tulevat, -
kun lapsi kasvaa.
Hampaat tulevat esiin myöhemmin. Vanhemmat tietävät, kun on sen aika
Jumala katsoo elämäämme eri tavalla kuin me.
Sanomme: "Minulla ei ole hampaita. Jumala ei voi käyttää minua."
Jumala sanoo: "Jatka kasvamista. Hampaat puhkeavat myöhemmin."
Me valitamme: "Minusta ei ole hyötyä tällaisena."
Jumala sanoo: "Älä pysähdy odottamaan vapautusta."
"Jatka kasvamista."
Oletko nähnyt elävää puuta, joka on nostanut jalkakäytävän laattaa?
Kun puu oli pieni, laatta oli paikallaan maassa.
Kukaan ei arvannut, että pikku puu vielä murtaa betonilaatan.
Kasvu siirtää mitä tahansa.
Se voi nostaa suurimmat taakat.
Se voittaa suurimmatkin paineet ja kahleet.
Jatka vain kasvamista.
Olen voittanut monta asiaa elämässäni vain kasvamalla.
Olen voittanut arvostelun ja vastustajat kasvamalla.
Vastustajat ihmettelevät, että yhäkö täällä pyörin.
He väsyvät, kun jatkamme vain kasvamista.
Jumala ei vaadi ensin vapautusta, ennen kuin voimme olla hyödyksi.
Jumala ei sano: "En anna näkyä, ennen kuin saavutat voiton."
Se oli Joosefin mielenlaatu.
Jaakob laittoi kätensä ristikkäin.
Se kertoo upeasti siitä, miten Jumala näkee asiat.
Jumala tekee tätä elämässäsi.
Älä yritä kääntää Jumalan käsiä toisin päin.
"Tämä ei ole oikein. Tee näin."
Meidän ei sovi yrittää kääntää Jumalan käsiä oman mielemme mukaan.
Jumala näkee elämämme eri tavalla. Jatkakaa vain kasvua.
ALM järjestää konsertteja. 8.6.2008 esiintyi Leeland.
Leeland on palkittu uuden sukupolven ylistysbändi.
Tule sinäkin konsertteihimme!
Ohjelmiamme voi ladata Internetistä.
Podcast-ohjelmia voi ladata iTunes-musiikkikaupasta.
Lataukset ovat ilmaisia.
Ohjelman kotisivuilta voi tilata opetuksia mp3-tiedostoina -
ja laulukirjoja PDF-tiedostoina.
Lisätietoja saa ohjelman kotisivuilta.
Hei tytöt! Olen Charlotte.
Järjestämme vuosittain naistenkonferenssin.
Vuonna 2009 konferenssin otsikko oli "Hänen saappaissaan".
Millaista on kävellä jonkun toisen saappaissa?
Todellinen ymmärrys tulee, kun asetumme toisen asemaan.
Vuonna 2008 meillä oli upeita puhujavieraita.
Tule mukaan. Meillä tulee olemaan hauskoja hetkiä.
Lisätietoja saa kotisivuiltamme.
Nähdään Cherish-naistenkonferenssissa!
Suomennos: Marianne Tenetz
Mikäli at tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A